སྡེ་དགེ་ལྷ་བཟོ་ཨ་ཆུང་ལ་ཁྱད་འཕགས་གསེར་གྱི་རྟགས་མ་ཐོབ་ཅིང་།དེ་བསྟུན་ཀྲུང་གོའི་སྲོལ་རྒྱུན་བཟོ་རིག་མཛེས་རྩལ་བ་ཆེན་མོའི་མཚན་སྙན་དང་དཔང་ཡིག་བསྩལ།སྤྱི་ལོ་༢༠༡༤ལོའི་ཟླ་༤པའི་ཚེས་༢༨ཉིན་གྱི་སྔ་དྲོ།སྐབས་དགུ་བའི་ཀྲུང་གོ༼ཕུའུ་ཐེན༽མཚོ་འགྲམ་བཟོ་རྩལ་བཀྲམ་སྟོན་ཆེན་མོའི་དབུ་འབྱེད་མཛད་སྒོའི་སྟེང་རྟགས་མ་གནང་བའི་མཛད་སྒོ་གཟབ་རྒྱས་ངང་སྤེལ་བ་ཡིན།ཐེངས་འདིར་རིགས་སོ་སོའི་འཇིམ་བརྙན་བཟོ་རྩལ་བ་ཚོས་རང་གི་ལག་རྩལ་དང་།རྣམ་དཔྱོད།འཇོན་ཐང་།རྩིས་མཐོང་བཅས་ཀྱིས་རང་གི་བཟོ་རིག་ལམ་བུའི་འདས་སོང་ལ་ཕྱོགས་བསྡོམས་དང་།མ་འོངས་ལ་འཆར་འགོད་བཅས་ཀྱིས་བློ་རྩེ་ཆིག་སྒྲིལ་ངང་འགྲན་བསྡུར་ལ་ཞུགས་པ་རེད།